laion/Wikipedia-Exotic huggingface dataset:
בתי קולנוע לואוס

בתי קולנוע לואוס (באנגלית: Loews Cineplex Entertainment, Loews Incorporated, Loew's או Loews) הייתה רשת בתי הקולנוע הגדולה ביותר בצפון אמריקה. הרשת נוסדה בשנת 1904 על ידי מרקוס לואו. בין 1924 ל-1959 הייתה חברת-האם של חברת ההפקה וההפצה MGM ויצרה את הגוף החזק ביותר בתחום ההפקה, ההפצה וההקרנה של סרטי קולנוע. ב-2005 מוזגה אל רשת AMC Theatres. עד 2017 נשאו בתי הקולנוע של הרשת את המותג Loews, אך אז מותגו מחדש לתוך המותגים AMC, AMC Classic and AMC Dine-In. ב-1904 החל מרקוס לואו לפתח רשת של מתקני ניקלודאון בסינסינטי, אוהיו להקרנת סרטים קצרים. בהמשך הסב אולמות וודוויל להקרנת ראינוע ויצר רשת של אולמות קולנוע ייעודיים שנפרסו בערים לכל רוחב ארצות הברית, בעיקר בהחוף המזרחי והמערב התיכון. בשנת 1924, מתוך רצון לשלוט על כל שרשרת הייצור של הפקה, הפצה והקרנה של סרטי קולנוע, רכש לואו שלושה אולפני קולנוע מהוליווד: סרטי מטרו, סרטי גולדווין של סמואל גולדווין ואדולף צוקור ואולפני מאייר. כך נוצרה חברת ההפקה מטרו גולדווין מאייר (MGM), כחברה בת של לואוס. הדבר יצר שינוי מבני בתעשיית הקולנוע האמריקאית והפך אותה לאוליגופול הנשלט על ידי קבוצות ענק של חברות אולפנים שיש להם זרוע הפצה ורשת בתי קולנוע בבעלותן. ב-1948 החל הממשל הפדרלי להאבק בתופעה המנוגדת לחוקי ההגבלים העסקיים ולפי פסק דין בית המשפט העליון של ארצות הברית United States v. Paramount Pictures, (Inc., 334 U.S. 131 (1948) שנקרא גם Hollywood Antitrust Case of 1948). פורקה ב-1959 חברת ההקרנה - בתי הקולנוע לואוס - מחברת ההפקה וההפצה MGM. רשת בתי הקולנוע נרכשה על ידי חברת ההחזקות של לורנס ורוברט טיש. בשנת 1985 נמכרה הרשת לסרטי טריסטאר, ב-1987 הפכה טריסטאר לחלק משותפות Columbia Pictures Entertainment, שנרכשה ב-1989 על ידי סרטי סוני. ב-1994 יצרה סוני יחד עם מג'יק ג'ונסון רשת בתי קולנוע שיועדו למרכזי הערים הגדולות תחת המותג Magic Johnson Theaters שפעלה בלוס אנג'לס, ניו יורק ומרילנד עד 2010. ב-1998 מוזגה הרשת עם Cineplex Odeon Corporation מקנדה ליצירת רשת Loews Cineplex Entertainment, שהפכה לאחת מרשתות בתי הקולנוע הגדולות בעולם, עם אולמות בארצות הברית, קנדה, מקסיקו, דרום קוראה וספרד. אולם ב-2001 הכריזה הרשת על פשיטת רגל ולאחר סדרת מיזוגים ומכירת נכסים, נרכשה ב-2005 על ידי רשת AMC Theatres. ב-1930 פתחה הרשת חמישה בתי קולנוע מפוארים וגדולים במיוחד, במבנים בעלי ערך ארכיטקטוני והיסטורי בסביבות ניו יורק תחת השם "Loew's wonder theaters" (תיאטרון הפלאות של לואו)". במנהטן ("רחוב 175"), ברוקלין ("קינגס"), ברונקס ("פרדייז"), קווינס ("ולנסיה") וג'רזי סיטי. רובם הפכו לכנסיות ומרכזי תרבות קהילתיים. רק הקולנוע בג'רזי סיטי משמש עדיין כבית קולנוע להקרנת קלאסיקות. מדיה וקבצים בנושא בתי קולנוע לואוס בוויקישיתוף אתר האינטרנט הרשמי של בתי קולנוע לואוס פריסה עדכנית של בתי הקולנוע של הרשת, כולל אפשרות לראות קולנועי עבר רוני רגב, הביזנס של הוליווד, הפודקאסט של היסטוריה גדולה, בקטנה פרק 169 פסק הדין Magic Johnson on movie theaters, באתר CNBC,‏ 3 באוגוסט 2020 Movie Theaters Previously Operated by Magic Johnson Theatres AMC - Loews Merger to Close Soon על אולם קינגס על אולם ולנסיה על האולם בג'רזי סיטי
ים אפולו (אונייה)

ים אפולו (באנגלית: MV Apollo Sea) הייתה אוניית צובר בבעלות סינית, ששקעה בסמוך לקייפטאון ביוני 1994. דליפת נפט מהאונייה הטובעת גרמה לאסון סביבתי גדול שהוביל למותם של אלפי עופות ימיים, כולל פינגווינים אפריקאים, מין הנמצא בסכנת הכחדה. כל 36 אנשי הצוות של הספינה מתו בטביעה, שככל הנראה התרחשה במהירות גדולה עד כדי כך שלא הספיקו לשדר אותות מצוקה. האינדיקציה הראשונה לכך שהספינה שקעה הייתה הופעת הפינגווינים המכוסים בשמן. בתחילה חשבו שמקור הזיהום הוא דליפה ממכלית הנפט הספרדית "Castillo de Bellver" ששקעה באזור בשנת 1983. בהמשך הבינו שהמקור הוא המכלית "ים אפולו". על סיפון האונייה היו כ-2,400 טון (2,700 מטר מעוקב) של נפט כשיצאה מהנמל ארבע שעות לפני ששקעה. מאוחר יותר נחשף כי אות מצוקה אוטומטי נשלח ישירות לבעלים באמצעות לוויין מהמיקום המשוער של דליפת הנפט, ובסופו של דבר החברה הודתה באובדן האונייה וקיבלה על עצמה את האחריות לדליפה. רוחות עזות שנשבו באזור פגעו בניסיונות להגן על חופי קייפטאון מפני כתם הנפט המתרחב, וחופי העיר התמלאו בנפט. הנפט השפיע גם על שטחי הרבייה של הפינגווין האפריקאי שנמצא בסכנת הכחדה באי דאסן. נעשו ניסיונות לפנות פינגווינים ליבשת, אך הפעילות הואטה מאוד בשל מזג האוויר הסוער. 10,000 פינגווינים נאספו ונוקו. מתוכם, כמחצית מהם שרדו. שש שנים לאחר מכן נפגע האזור שוב בצורה דומה בשל דליפת נפט שאירעה מהמכלית "Treasure" (אנ'). Five years of monitoring African Penguins after the Apollo Sea oil spill: a success story made possible by ringing, Penguins Watch, 11 July 2000
אסף כוחן

אסף כוחן (נולד בשנת 1971) הוא יזם הייטק ישראלי, קצין צה"ל במילואים בדרגת תת-אלוף, מפקד יחידה 8200 בשנים 2017–2021. לפני כן מילא שורה של תפקידי פיקוד במערך המבצעים המיוחדים של צה"ל ובקהילת המודיעין הישראלית. אסף כוחן נולד בשנת 1971 וגדל בקיבוץ צרעה. הוא התגייס לצה"ל בנובמבר 1990 והתנדב לסיירת מטכ"ל שם עבר מסלול הכשרה כלוחם ויצא לקורס קצינים. בסיום הקורס מונה למפקד צוות בסיירת ולאחר מכן למפקד פלגת לוחמים. המשיך את שירותו במערך המבצעים המיוחדים בתפקידים בהם פיקד על מגוון מסגרות מבצעיות והוביל מבצעים מיוחדים. בעבור אחד מהמבצעים עליו פיקד הוענק לו צל"ש. הוא הושאל פעמיים מצה"ל לתפקידים במשרד ראש הממשלה[דרוש מקור]. בשנת 2011 מונה לסגן מפקד יחידה 8200, ובאפריל 2017 מונה למפקד יחידה 8200. בתקופתו של כוחן כמפקד, היחידה התמקדה במספר תחומים. הראשון - המשך מיצוב היחידה כמובילת סייבר עולמית בדגש על פיתוח יכולות בממדי הפעולה השונים. השני היה קידום החיבור לדרג המבצעי הפרוס בשטח ולזרועות, כולל הקמת צוותים מקצועיים של 8200 בתוך אוגדות צה"ל. הדגש השלישי של היחידה בתקופת כהונתו התמקד בהקמת 'מפעל המידע והידע' של אמ"ן בהובלה של 8200, שמטרתו לתכלל את המידע של אמ"ן ולהפיק ממנו ידע ותובנות באמצעים טכנולוגיים[דרוש מקור]. במהלך כהונתו פרצה מגפת הקורונה, שבמהלכה סייעה היחידה בפיתוח פתרונות לצרכים שונים שעלו. בנוסף התרחשה פרשת מעצרו ומותו של קא"ב תומר. בתקופת פיקודו על 8200 הוענק ליחידה אות הערכה מיוחד מהרמטכ"ל אביב כוכבי. במרץ 2021 סיים את תפקידו ופרש מצה"ל. באוגוסט 2021 כוחן ומספר יזמים מנוסים הקימו את חברת סנטרה, שעוסקת בהגנה על מידע בסביבת ענן ציבורי תוך שילוב מומחיות בתחומי הסייבר, האנליטיקה והבינה המלאכותית, והוא משמש כנשיא החברה. כוחן בעל תואר ראשון במשפטים מהמרכז הבינתחומי הרצליה, ובעל תואר שני במנהל ציבורי מאוניברסיטת הרווארד. הוא נשוי, ואב לארבעה. אסף כוחן, ברשת החברתית LinkedIn מפקד חדש ואות הערכה מהרמטכ"ל ל-8200, באתר צה"ל, 28 בפברואר 2021 תא"ל א', אל"מ ע' ושותפים, לעבר עליונות צבאית בממד הסייבר, באתר צה"ל, 10 בינואר 2020 - בין הקטבים 28-30 מעין מנלה, פורום היוניקורנס מפקד 8200 היוצא: "לכל ארגון יגנבו מידע במוקדם או במאוחר. הסיפור הוא להפנים את זה מוקדם", באתר כלכליסט, 12 בדצמבר 2021 עמוס הראל, פרשת קצין המודיעין היא תזכורת לנזק שעלול לחולל אדם אחד בתפקיד רגיש, באתר הארץ, 11 ביוני 2021 אתר האינטרנט הרשמי של Sentra
שרכי מים

שׁרכי מים (שם מדעי: Salviniales) היא סדרה של שרכאים שהם צמחים וסקולריים חסרי זרע החיים כולם במים. להבדיל משרכים אחרים, הם הטרוספורים, כלומר, מייצרים שני סוגים שונים של מנבגים: מיקרוספורנגיום ומגהספורנגיום. שני המנבגים מתפתחים לשני סוגים שונים של גמטופיטים - מיקרוגמטופיט ומגהגמטופיט בהתאמה. הם נבדלים משרכים אחרים גם בהיותם אנדוספורים - כלומר, לעולם הם אינם גדלים מחוץ למעטפת המנבג, ולמעשה גודלם המרבי חסום על ידי גודל המנבג. בשל תכונות אלו, שרכי המים דומים יותר לצמחי זרע מאשר לשרכים אחרים. שרכי המים שונים מאוד זה מזה, והמראה שלהם שונה ממראה השרך הטיפוסי. קיימות שלוש משפחות בסדרה: אזוליים (Azollaceae) סלביניים (Salviniaceae) מרסיליים (Marsileaceae) מינים מן המשפחות אזוליים וסלביניים צפים על פני המים, בעוד שאלו ממשפחת המרסיליים בעלי שורשים. עם זאת, שרכי המים הצפים עשויים באופן זמני לגדול על בוץ לח. גם מינים ממשפחת המרסיליים עשויים להיות כצמחי מים מזדקרים, בהתאם למין ולמקום. מדיה וקבצים בנושא שרכי מים בוויקישיתוף שרכי מים, באתר ITIS (באנגלית) שרכי מים, באתר NCBI (באנגלית) שרכי מים, באתר האנציקלופדיה של החיים (באנגלית) שרכי מים, באתר Tropicos (באנגלית) שרכי מים, באתר GBIF (באנגלית) שרכי מים, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אמה אפלטון

אמה ג'יל אפלטון (באנגלית Emma Jill Appleton; נולדה ב-11 בדצמבר 1991) היא שחקנית ודוגמנית אנגלייה. אמה ג'יל אפלטון נולדה וגדלה בוויטני, אוקספורדשייר, אנגליה ולמדה בבית הספר היסודי ווסט וויטני ולאחר מכן בבית הספר ווד גרין. אפלטון החלה בקריירת דוגמנות כנערה, בשנת 2017 החלה לעסוק באופן מקצועי במשחק, כאשר שיחקה לראשונה בסדרת הטלוויזיה "הקליק", בתפקיד פיי ברוקסטון במשך 6 פרקים. לאחר מכן שיחקה בתפקיד ראשי בשישה פרקים של מותחן הריגול של ערוץ 4, "בוגדים" בשנת 2019. באותה שנה היא שיחקה בתפקיד הנסיכה רנפרי, לצד הנרי קאביל בסדרת הדרמה של נטפליקס "המכשף". אפלטון לוהקה לתפקיד ראשי כתומסינה בסרט המדע הבדיוני הקרוב "L.O.L.A", שבו שתי אחיות מנסות לשנות את גורלן באמצעות מכונה שיכולה להשיג מידע מהעתיד. בשנת 2021 פורסם כי תגלם את דמותה של ננסי ספונגן בת זוגו של סיד וישס (לואי פרטרידג'), סולן להקת סקס פיסטולס, במיני סדרה העתידית פיסטול. אמה אפלטון, ברשת החברתית אינסטגרם אמה אפלטון, במסד הנתונים הקולנועיים IMDb (באנגלית) אמה אפלטון, במסד הנתונים הקולנועיים KinoPoisk (ברוסית) "Emma Appleton from Witney set to be star of new Netflix show The Witcher". Oxford mail. 2019. "Who Is Emma Appleton? The Actor Playing Feef In 'Traitors' Is No Stranger To The Camera". bustle.com. 2019. "Models of London: Emma Appleton". kaltblut-magazine.com. 2 ביוני 2015. {{cite web}}: (עזרה) "Interview – Emma Appleton". schonmagazine.com. 2019. "The Witcher: More Photos From Netflix Series". TVLine (באנגלית). 2019. "The Witcher". pinknews.co.uk/. 2019. "Who's Who in Netflix's The Witcher Cast, from Renfri to Stregobor". IGN. 28 בדצמבר 2019. {{cite web}}: (עזרה) "Bankside boards Andrew Legge sci-fi 'L.O.L.A.' (exclusive)". screendaily.com. 3 בספטמבר 2020. {{cite web}}: (עזרה) Rosser2020-11-10T15:00:00+00:00, Michael. "Andrew Legge wraps sci-fi 'L.O.L.A.', first image revealed (exclusive)". Screen (באנגלית). נבדק ב-2021-07-03. Dorothy Howbrook, Emma Appleton wears fishnet stocking as she plays tragic punk Nancy Spungen in the new Sex Pistols drama..., The Sun, ‏4 בפברואר 2021 "Bankside boards Andrew Legge sci-fi 'L.O.L.A.' (exclusive)". screendaily.com. 3 בספטמבר 2020. {{cite web}}: (עזרה)
ניו מור

ניו מור (באנגלית: New Moore, משמעות מקורבת: "מעגן חדש"; בבנגלדש נקרא South Talpatti) הוא שרטון במפרץ בנגל, שהתרומם מעל פני הים לאי קטנטן שהתקיים במשך מספר עשורים, עומד במרכזו של סכסוך גבולות בין הודו ובנגלדש. האי הופיע במרחק של כ-2 קילומטרים משפך נהר ההריאבנגה, דרומית לחצי האי טלפאטי לאחר ציקלון בולה בנובמבר 1970. על פי מספר דיווחים, האי נעלם בסביבות מרץ 2010. אף על פי שהאי לא איפשר מגורים ולא היה בו יישובי קבע או תחנות קבועות, הן הודו והן בנגלדש טענו לריבונות עליו בגלל השערות על קיומם של נפט וגז טבעי באזור. סוגיית הריבונות על האיים הייתה חלק ממחלוקת כללית בנוגע לגבול הימי בין שתי המדינות. המחלוקת יושבה ב-7 ביולי 2014, כאשר בית הדין הקבוע לבוררויות בהאג פסק בנושא. הפסיקה העניקה לבנגלדש כ-80% מהשטח הימי שהיה נתון במחלוקת, אך הותירה את האזור בו היה האי בידי הודו. האי היה במרחק של שני קילומטרים מפתחו של נהר הריאבנגה המהווה את הגבול בין הודו לבנגלדש. הופעתו התגלתה על ידי לוויין אמריקאי בשנת 1974. על פי הלוויין שטחו של האי היה 2,500 מטרים רבועים. מאוחר יותר, סקרי חישה מרחוק שונים הראו כי האי התרחב בהדרגה לשטח של כ-10,000 מ"ר. גובהו המרבי של האי לא עלה מעולם על שני מטרים מעל פני הים. הן בנגלדש והן הודו תבעו ריבונות על האי, אף על פי שאף מדינה לא הקימה בו יישוב קבע בגלל חוסר היציבות הגאולוגית שלו. על פי דיווחים, הודו הניפה את דגל הודו על האי בשנת 1981 והקימה שם בסיס זמני של כוחות ביטחון הגבול. בבנגלדש נקרא האי Dokkhin Talpotti (דרום טלפאטי) בעוד שבהודו ניתן לו השם New Moore. על פי קו רדקליף, שנחתם בשנת 1947 וקבע את גבולן הימי של המדינות הללו, מרכז הערוץ האמצעי של נהר הריאבנגה הוא הגבול בין המדינות. אלמלא נעלם, לקביעת הריבונות על האי הייתה עשויה להיות השפעה רבה על מיקום הגבול הימי בין המדינות. אין הוכחות חד-משמעיות באיזה צד של האי זרם הערוץ האמצעי וייתכן שהוא השתנה עם הזמן. הודו טענה כי סקר מפורט של עומק המים מ-1981 הראה כי הערוץ זורם מצידו המזרחי של האי, ולפיכך היה האי אמור להיות בריבונות הודית. נתוני סקר דומים הודפסו על תרשים של האדמירליות הבריטית משנת 1990. מנגד, ממשלת בנגלדש טענה, כי הנתונים הראו בבירור כי הערוץ הראשי זורם ממערב לאי ולפיכך האי שייך לבנגלדש. ביולי 2014, בית המשפט הקבוע לבוררות קבע כי 19,467 קילומטרים רבועים מתוך הערוץ האמצעי, ששטחו הוא 25,000 קילומטרים רבועים יהיו שייכים לבנגלדש, אך השטח בו היה האי יהיה שייך להודו. במרץ 2010 טען פרופסור סוגאטה, מבית הספר ללימודי אוקיינוגרפיה באוניברסיטת ג'דאפור בקולקטה שבהודו, כי האי נעלם עקב ההתחממות הגלובלית, אולם אין דיווחים נוספים התומכים בטענה זו. העלייה במפלס פני הים בעשורים שמאז הופעת האי אינה מספיקה כדי להסביר היעלמות אי בגובה של שני מטרים, אך ייתכן שלגלי וזרמי הים יש השפעה ניכרת על שטחו. South Talpatti Island, Banglapedia, האנציקלופדיה הלאומית של בנגלדש "Bay of Bengal island 'disappears'" (באנגלית בריטית). 2010-03-24. נבדק ב-2021-08-12. "Global warming as peacemaker? Disputed island disappears under rising sea". Christian Science Monitor. 2010-03-24. ISSN 0882-7729. נבדק ב-2021-08-12. Matt Wade, HERALD CORRESPONDENT, Rising sea level settles border dispute, The Sydney Morning Herald, ‏2010-03-24 (באנגלית) Of Indo-Bangladesh distrust, web.archive.org, ‏2009-03-26
טראונקירכן

טראונקירכן (בבווארית: Traunkirchen) היא עיירה במחוז גמונדן שבמדינת אוסטריה עילית באוסטריה. אגם טראונזה וההרים אשר מסביב לעיירה מספקים שלל הזדמנויות לפעילויות חוץ כמו טיולים, שיט, צלילה, סקי, שחייה וגלישה. כמו כן, העיירה ידועה בשם Fischerkanzel (דוכן הדייגים). בעיירה ממוקמת כנסיית הקהילה, שנחצבה בשנת 1753. מבט עילי אל העיירה והמזח מדיה וקבצים בנושא טראונקירכן בוויקישיתוף אתר האינטרנט הרשמי של טראונקירכן ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
הומו נשר רמלה

הומו נשר רמלה הוא אחד המאובנים האנושיים שנמצאו במהלך חפירות ארכאולוגיות בנשר רמלה בישראל. חוקרי האתר פירשו את השרידים כשייכים לאוכלוסייה נכחדת של אדם שהתקיימה לערך עד זמן קיומו של אתר נשר רמלה, כ-120,000 שנים לפני זמננו. המאובנים נמצאו ביחד עם כלי צור מסותתים ועצמות בעלי חיים שניצודו. ערך מורחב – נשר רמלה (אתר פלאוליתי) אתר נשר רמלה התגלה בעקבות עבודות חציבה במפעל נשר רמלה. האתר נחפר בין השנים 2010–2011 והתגלו שם פריטים ארכאולוגיים רבים מהתקופה הפלאוליתית התיכונה. בשנת 2021 פרסם צוות החוקרים בכתב העת Science את מאובני האדם שנמצאו בחפירות: פיסת גולגולת ולסת תחתונה כמעט שלמה. המאובנים נמצאו בשכבה התחתונה ביותר באתר, שכבה VI, המתוארכת לכ-140―120 אלפי שנים לפני זמננו. כשנמצאה הלסת, נקבע על ידי החוקרים בראשות פרופסור ישראל הרשקוביץ מאוניברסיטת תל אביב כי האדם אינו הומו ספיינס משום עובייה של פיסת הגולגולת וחסרונו של סנטר בולט בלסת התחתונה וכי מדובר בטיפוס חדש שכונה הומו נשר רמלה. במאמר תגובה ב-Science שפרסמו אסף מרום מהטכניון ויואל רק מאוניברסיטת תל אביב, נטען כי הלסת מתאימה לחלוטין במאפייניה לניאנדרטל, ויש לסווג כך את השרידים, שאינם טיפוס חדש למדע של אדם. בתגובה שפרסם צוות חוקרי המאובן, בראשות הילה מאי, הם טוענים כי השחזורים של מרום ורק אינם מדויקים וממילא נופלים גם הם מחוץ לטווח השונות של הניאנדרטלים. בנוסף הצביעו מאי ושותפיה שניתוחם של מרום ורק כלל לא החשיב את צורתה המיוחדת וה"ארכאית" של פיסת הגולגולת, שאינה מתאימה לאדם הניאנדרטלי, ואת הגיוון הרב באוכלוסיית האדם בתקופה הפלאוליתית התיכונה שאינו ניתן לחלוקה דיכוטומית - מודרניים מול ניאנדרטלים ותו לא. יותר מ-6,000 כלי אבן התגלו באתר. במהלך החפירה נמצאו עדויות לכלים שנעשו בטכניקת לוולואה. אוכלוסיית הומו נשר רמלה שלטה בטכנולוגיות ייצור כלי אבן שהיו ידועים בעבר בקרב הניאנדרטלים וההומו ספיינס. הצוות הארכאולוגי בראשותו של יוסי זיידנר פירש את הנוכחות של תעשיית כלים זו כעדות לאינטראקציות תרבותיות בין אוכלוסיות הומו נשר רמלה לאוכלוסיות הומו ספיינס. מדיה וקבצים בנושא הומו נשר רמלה בוויקישיתוף ד"ר יונת אשחר, תגלית ישראלית: אדם קדמון חדש למדע, מכון דוידסון, 24 ביוני 2021 ניר חסון, מגולגלות קדומות ועד החלפת מנעולים: באוני' תל אביב פרץ קרב סביב ממצא סנסציוני, באתר הארץ, 5 בדצמבר 2021 ד"ר יונת אשחר, חידת האדם מנשר-רמלה: המאובן המסתורי שהתגלה בישראל - ומעורר מחלוקת בקרב מדענים,מכון דוידסון, באתר N12,‏ 17 בדצמבר 2021 Hershkovitz et al. (2021). A Middle Pleistocene Homo from Nesher Ramla, Israel . Science Zaidner et al. (2021). Middle Pleistocene Homo behavior and culture at 140,000 to 120,000 years ago and interactions with Homo sapiens . Science Hershkovitz et al. (2021). A Middle Pleistocene Homo from Nesher Ramla, Israel . Science Marom M, Rak, Y (2021) Comment on "A Middle Pleistocene Homo from Nesher Ramla, Israel", Science, 374 (6572), DOI: 10.1126/science.abl4336 May, H., Sarig, R., Pokhojaev, A., Fornai, C., Martinón-Torres, M., Bermúdez de Castro, J.M., Weber, G.W., Zaidner, Y. and Hershkovitz, I., 2021. Response to Comment on “A Middle Pleistocene Homo from Nesher Ramla, Israel”. Science, 374(6572), p.eabl5789. Zaidner et al. (2021). Middle Pleistocene Homo behavior and culture at 140,000 to 120,000 years ago and interactions with Homo sapiens . Science
ג'וזף גנדה

ג'וזף גנדה (נולד ב-10 במרץ 1997) הוא כדורגלן ישראלי ממוצא קונגולזי המשחק בעמדת הקשר. גנדה נולד בישראל, לזוג מהגרים מקונגו. הוריו התגרשו בגיל צעיר, אביו עזב את ישראל, והוא גדל לבד עם אמו ואת כל ילדותו העביר בשכונות הקשות של דרום תל אביב. גנדה גדל במחלקת הנוער של מכבי נתניה מליגת העל. ב-16 במאי 2015 ערך גנדה את הופעתו היחידה בקבוצה הבוגרת של המועדון, בתיקו 0-0 נגד הפועל חיפה במסגרת עונת 2014/2015. בתום עונת 2014/2015 חתם גנדה בעירוני קריית שמונה, גם היא מליגת העל. הוא ערך מספר הופעות עבור המועדון בגביע המדינה ובגביע הטוטו, וב-20 באוגוסט 2016 ערך את הופעת הבכורה שלו בליגה במדי המועדון, בניצחון 0–1 על מועדון ספורט אשדוד במסגרת עונת 2016/2017. בסך הכל ערך גנדה שלוש הופעות ליגה במדי המועדון. בחודש ינואר 2017 חתם גנדה בהפועל תל אביב מליגת העל. ב-25 בפברואר 2017 הוא ערך את הופעת הבכורה שלו במועדון, בתיקו 0-0 נגד הפועל רעננה במסגרת הליגה. ב-24 באפריל הוא הבקיע את שער הבכורה שלו בקריירה, בניצחון 0–2 על הפועל כפר סבא, גם הוא במסגרת הליגה. בתום עונת 2016/2017, בה ערך גנדה שמונה הופעות ליגה במדי המועדון והבקיע שער אחד, ירדה הפועל תל אביב לליגה הלאומית. בעונת 2017/2018, בה שיחקה הפועל תל אביב בליגה הלאומית, ערך גנדה 11 הופעות ליגה והבקיע ארבעה שערים, ובסיומה חזרה הפועל תל אביב לליגת העל. בעונת 2018/2019 ערך גנדה 23 הופעות ליגה, בהן הבקיע שלושה שערים. לקראת עונת 2019/2020 עבר גנדה לאאוגסבורג מהבונדסליגה. הוא לא זכה לדקות משחק בקבוצה הראשונה של המועדון, וערך 12 הופעות ליגה, בהן הבקיע שלושה שערים, באאוגסבורג II, קבוצת המילואים של המועדון. לקראת עונת 2020/2021 חתם גנדה באדמירה ואקר מדלינג מהבונדסליגה האוסטרית. ב-24 באוקטובר 2020 הוא ערך את הופעת הבכורה שלו בליגה במדי המועדון, בהפסד 2–4 לריינדורף אלטאך במסגרת המחזור החמישי. בעונתו הראשונה במועדון ערך גנדה 12 הופעות ליגה, מבלי להבקיע שערים. ב-4 ביולי 2022 חתם בס.ו. זנדהאוזן. ב-4 בדצמבר 2023 חתם במ.ס. אשדוד עד לסיום העונה. יום לאחר מכן ערך את הופעתו הבכורה בניצחון 2-1 על הפועל תל אביב. במדי הקבוצה שותף בשמונה משחקי ליגה בחודשיים. ב-5 בפברואר 2024 בחלון ההעברות של ינואר חתם בחוזה לחצי שנה עם אופציה לשנתיים נוספות בשורותיה של בני סכנין. בשנת 2015 שיחק גנדה שני משחקים במדי נבחרת הנוער של ישראל. מדיה וקבצים בנושא ג'וזף גנדה בוויקישיתוף ג'וזף גנדה, באתר ההתאחדות לכדורגל בישראל ג'וזף גנדה, באתר Transfermarkt ג'וזף גנדה, באתר Soccerway ג'וזף גנדה, באתר WorldFootball.net ג'וזף גנדה, באתר FootballDatabase.eu שירי אלג'ם, ‏דרום ת"א, פינת מנצ'סטר: סיפורו המדהים של גנדה, באתר ערוץ הספורט, 9 בספטמבר 2017 ‏מאוסטריה לגרמניה: ג'וזף גנדה עבר לזנדהאוזן מליגת המשנה, באתר ספורט1, 4 ביולי 2022 תומר לוי, ‏ג'וזף גנדה חתם לעונה אחת במ.ס. אשדוד, באתר ערוץ הספורט, 4 בדצמבר 2023 דורון בן דור, ‏רכש חדש: ג'וסף גנדה חתם רשמית בבני סכנין, באתר ONE‏, 5 בפברואר 2024
אגם אלם

אגם אלם (בבווארית: Almsee) הוא אגם השוכן בזאלצקמרגוט אשר במדינת אוסטריה עילית באוסטריה. האגם נמצא בעמק אמטל, 11 קילומטרים דרומית לעיירה גרינאו שבאלמטל. האגם שוכן בחלק הצפוני של רכס הרי טוטס גבירגה ורוחבו כ־2.3 קילומטרים על 700 מטר. האגם מתנקז דרך נהר האלם. מאז 1965, האזור מסביב לאגם מוכרז כשמורת טבע. קונרד לורנץ ערך תצפיות חשובות על המין אווז אפור באגם. מדיה וקבצים בנושא אגם אלם בוויקישיתוף "Seeprofil Almsee" (בגרמנית) Almsee הלקסיקון האוסטרי ערך זה הוא קצרמר בנושא אוסטריה ובנושא גופי מים. אתם מוזמנים לתרום לוויקיפדיה ולהרחיב אותו.
יבול שיא

יבול שיא הוא כתב עת העוסק בתחום החקלאות בישראל. הוא מופץ לחקלאים, אנשי מפתח בתעשיית החקלאות ומקבלי החלטות במשרד החקלאות. כתב העת הופץ לראשונה בשנת 2007 ומופץ עד היום, בתדירות של אחת לחודש, בעלות הפצה בלבד, בכ-15 אלף עותקים. כתב העת עוסק בין היתר בקידום החקלאות הישראלית, ניסויים ומחקרי חקלאות, המלצות הגנת הצומח, חקלאות בת קיימא ועוד. כתב העת סוקר את החקלאות הישראלית בתחום ענפי הצומח. מדי חודש מתפרסמים מאמרים מקצועיים שיש בהם כדי לסייע לחקלאי בשלבי הגידול. לכתב העת מספר מדורים קבועים כגון מדור בתחום המים, מדור סוגיות משפטיות ומדור פעילות נשים בחקלאות. מו"ל כתב העת היא חברת כנס מדיה, המוציאה לאור את כתבי העת האחרים העוסקים במרחב הכפרי: הזמן הירוק, קו למושב, "הרפת והחלב" המופץ בקרב העוסקים ברפתות ו"אופק ירוק" העוסק בקידום אנרגיות מתחדשות וקיימות במרחב הכפרי. עורך כתב העת הוא שמעון וילנאי, וסגן העורך הוא יצחק בר־זכאי. בין הכותבים בירחון בעבר ובהווה: ד"ר שירלי גזית, עו"ד שמואל גלנץ, עמוס דה וינטר, רו"ח אלון ראובני, דודו קוכמן, חוקרי מו"פ וחוקרי משרד החקלאות. תערוכת החקלאות של אגרו ישראל - יבול שיא, שנוסדה בשנת 2012, מתקיימת פעם בשנה במשך יומיים. בתערוכת החקלאות, מיוצגות מגוון של חברות אשר עוסקות בתשומות חקלאיות, כגון: חברות השקיה והדברה, דישון, אנרגיה מתחדשת, גינון, מיכון חקלאי, כלי רכב חקלאיים ועוד מספר נושאים שונים. במסגרת התערוכה מתקיימים גם כנסי חקלאות. בין הדוברים בתערוכה בשנת 2019: רם בן ברק, אלון שוסטר, דני עטר, ניר מאיר ואבשלום וילן. בשנת 2020 לא התקיימה תערוכה עקב מגבלות הקורונה. חקלאות החקלאות בישראל כתב עת אתר האינטרנט הרשמי של יבול שיא יבול שיא, ברשת החברתית פייסבוק אתר תערוכות אגרו שראל - יבול שיא תערוכת אגרו ישראל - יבול שיא, ‏2019-07-18 יבול שיא מיניסייט תערוכת "אגרו ישראל – יבול שיא" 2019 הצלחה אדירה!, ‏2019-11-05
קופטוס

קופטוס (בערבית: قفط, קיפט; בקופטית: Ⲕⲉϥⲧ, קפט וגם קבּטוֹ; ביוונית עתיקה: Κόπτος, קופטוס) היא עיירה קטנה במחוז קינא במצרים, השוכנת 43 קילומטרים צפונה ללוקסור. העיירה התקיימה כבר באלף החמישי לפנה"ס ושימשה כמרכז לנתיבי השיירות שחיברו בין עמק הנילוס לבין ים סוף וכן לדרך שהוליכה דרומה לארץ פונט הקדומה (סומליה ואריתריאה של ימינו). העיירה הייתה בעלת חשיבות רבה בתקופות מצרים העתיקה בשל קרבתה למכרות זהב וקוורציט במדבר המזרחי. המקום היה קשור לאל המצרי מין ולאלה איזיס, שעל פי האגדה מצאה בו חלק מגופתו של אוסיריס. חשיבותה לא פחתה בתקופת מצרים התלמאית. הקיסר הרומי אוגוסטוס אף תרם לבניינה. היא נהרסה בשנת 292 לספירה על ידי דיוקלטיאנוס. במאה ה-6 נקראה בשם יוסטיניאנופוליס, לכבוד יוסטיניאנוס הראשון, קיסר האימפריה הביזנטית. קופטוס הייתה מרכז לקהילה נוצרית, שהשאילה את שמה לנוצרים הקופטים. במאה ה-13 עדיין פעלו בסביבתה מנזרים נוצרים. העיירה איבדה מכוחה אחרי הכיבוש עות'מאני בתחילת מאה ה-16. חשיבותה של העיירה בזמננו היא בעיקר בשרידי המקדשים של מצרים העתיקה ובשל הכביש הסלול (256) ממנה לקוסייר בחוף הים האדום. אוכלוסייתה של העיירה הוערכה ב-2021 בכ-22,000 נפש. מדיה וקבצים בנושא קופטוס בוויקישיתוף קופטוס, באתר אנציקלופדיה בריטניקה (באנגלית) הערכה על פי מפקד 2017; המקור מסתמך על נתוני הסוכנות המרכזית לגיוס כללי ולסטטיסטיקה (אנ') של ממשלת מצרים
טוטס גבירגה

טוטס גבירגה (בבווארית: Totes Gebirge) הוא רכס הרים במדינת אוסטריה עילית שבאוסטריה. הרכס מהווה חלק מהרי האלפים הגיריים הצפוניים (אנ'). הרכס שוכן בין זאלצקמרגוט והאלפים האנשטלים (אנ'). השם Totes Gebirge נגזר מהמילים הגרמניות: "tot" שמשמעותה "מת", בהתייחס לחוסר הצמחייה לכאורה, ו- "Gebirge" שפירושה "רכס הרים". כלומר: "רכסי המתים". האזור הוא רמה קרסטית גדולה עם שיפולים תלולים, וכמה פסגות הרים מעל מתנשאות למעל 2,000 מ'. הנקודה הגבוהה ביותר היא פסגת גרוסר פריאל (אנ'), בגובה 2,515 מטר. מדיה וקבצים בנושא טוטס גבירגה בוויקישיתוף ערך זה הוא קצרמר בנושא אוסטריה ובנושא הרים. אתם מוזמנים לתרום לוויקיפדיה ולהרחיב אותו.
רבי חנינא בן רבי יוסי הגלילי

רבי חנינא בן רבי יוסי הגלילי היה תנא שחי במאה ה-2. בן הדור הרביעי לתנאים, הדור שאחרי מרד בר כוכבא. היה מחכמי אושא, בנו של רבי יוסי הגלילי. מוזכר בשני מקומות בלבד[דרוש מקור] בגמרא. פעם אחת במחלוקת לגבי קידוש החודש, ופעם אחרת במחלוקת לגבי גדייו ותרנגוליו שמצאן שחוטים. נקבר, לפי המסורת, ביישוב דלתון בגליל, בסמוך לקבר אביו רבי יוסי הגלילי, ואחיו רבי אליעזר בן רבי יוסי הגלילי ושמואל בן רבי יוסי הגלילי. או: "חנינה", "חנניה" תלמוד בבלי, מסכת ראש השנה, דף ל"ב, עמוד א' תלמוד בבלי, מסכת חולין, דף י"ב, עמוד א' ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.